Gauteng LUK, Jacob Mamabolo: “Grondonteiening sal in Gauteng begin” | SAUK.co.za - Nuus.info
Posted on 20/06/2018 Leave a comment
Voor iemand ons beskuldig van vals nuus, hierdie berig kom uit die mond van Gauteng LUK, Jacob Mamabolo: “ons praat van vinnige grond vrystelling …of iemand daarvan hou of nie , ons gaan grond wat in die regering se hande is maar ook privaat grond vat. Grond wat nie benut word nie sal gegee word aan mense wat huise wil bou, voedsel produseer en industrieë wil begin.”
Die afgesaagde refrein is weer dat ”wit boere besit 80% en meer van die landbougrond”.
Plaaswerkers sal glo baat by die “diefstal” van grond en sal nie meer afgesit kan word van plase nie.
VF Plus sê op sy beurt dat die premier van Gauteng, David Makhura, se plan om Artikel 25 van die Grondwet in Gauteng te toets deur ongebruikte grond en onbesette geboue in die provinsie sonder vergoeding te onteien en aan ander te oorhandig, is onwettig.
Die premier is nie by magte om so ‘n plan uit te voer nie, reken Philip van Staden, en indien hy wel daarmee sou voortgaan, gaan hy hom lelik vasloop in ‘n muur van openbare weerstand in Gauteng.
“Die VF Plus wil die premier en die ANC in die provinsie daarop wys dat die premier slegs by magte is om so ‘n proses uit te voer met provinsiale grond en eiendom, en nie met private grond en eiendom nie.
“Ingevolge die Wet op Grondadministrasie, Wet 11 van 1996, is die premier se magte beperk tot provinsiale grond en eiendom. Hierdie wet is deur die Gautengse Provinsiale Wetgewer aanvaar op 20 Desember 1996 en is deur die destydse premier onderteken.
“Die premier van Gauteng minag sy eie regering se provinsiale wetgewing en beplan om onregmatig op te tree om Artikel 25 van die Grondwet op sy eie te toets.
“Hy is duidelik nie bereid om te wag vir die bevindinge van die parlement se grondwetlike hersieningskomitee wat aanbevelings moet maak oor onteiening sonder vergoeding nie,” sê mnr. Van Staden.
Categories: Afrikaans, Afrikaner, ANC, Grondonteiening, Inligting, Land Eise, Nuus, Politiek, Provinsie Nuus, SA-nuus
Tags: afrikaans, Afrikaanse, Afrikaanse Nuus, Afrikaner, ANC, Artikel 25, Berig, Gauteng LUK, Gautengse Provinsiale Wetgewer aanvaar, grond, Info, Jacob Mamabolo, Nuus, onteiening sonder vergoeding, Regering, South Africa, Suid Afrika, Wet op Grondadministrasie
« Vorige hoof finansiële beampte van Eskom, Anoj Singh, dissiplinêr aangekla
Rand sneuwel – val tot 6 maande laagtepunt »